游丝横惹树,戏蝶乱依丛。　竹懒偏宜水,花狂不待风。唯馀诗酒意,当了一生中。　田家无四邻,独坐一园春。莺啼非选树,鱼戏不惊纶。　山水弹琴尽,风花酌酒频。年华已可乐,高兴复留人。　春日京中有怀　今年游寓独游秦,愁思看春不当春。　上林苑里花徒发,细柳营前叶漫新。　公子南桥应尽兴,将军西第几留宾。　寄语洛城风日道,明年春色倍还人。　晚春　佳人眠洞房,回首见垂杨。寒尽鸳鸯被,春生玳瑁床。　庭阴幕青霭,帘影散红芳。寄语同心伴,迎春且薄妆。　咏柳　碧玉妆成一树高,万条垂下绿丝绦。　不知细叶谁裁出,二月春风似剪刀。　春江花月夜　春江潮水连海平,海上明月共潮生。　滟滟随波千万里,何处春江无月明!　江流宛转绕芳甸,月照花林皆似霰;　空里流霜不觉飞,汀上白沙看不见。　江天一色无纤尘,皎皎空中孤月轮。　江畔何人初见月?江月何年初照人?　人生代代无穷已,江月年年望相似。　不知江月待何人,但见长江送流水。　白云一片去悠悠,青枫浦上不胜愁。　谁家今夜扁舟子?何处相思明月楼?　可怜楼上月徘徊,应照离人妆镜台。　玉户帘中卷不去,捣衣砧上拂还来。　此时相望不相闻,愿逐月华流照君。　鸿雁长飞光不度,鱼龙潜跃水成文。　昨夜闲潭梦落花,可怜春半不还家。　江水流春去欲尽,江潭落月复西斜。　斜月沉沉藏海雾,碣石潇湘无限路。　不知乘月几人归,落月摇情满江树。　春怨　音书杜绝白狼西,桃李无颜黄鸟啼。　寒雁春深归去尽,出门肠断草萋萋。　春晓　春眠不觉晓,处处闻啼鸟。　夜来风雨声,花落知多少。　春中田园作　屋上春鸠鸣,村边杏花白。持斧伐远扬,荷锄觇泉脉。　归燕识故巢,旧人看新历。临觞忽不御,惆怅远行客。　送元二使安西　渭城朝雨浥轻尘,客舍青青柳色新。　劝君更尽一杯酒,西出阳关无故人。　春日醉起言志　处世若大梦,胡为劳其生?　所以终日醉,颓然卧前楹。　觉来眄庭前,一鸟花间鸣。　借问此何时?春风语流莺。　感之欲叹息,对酒还自倾。　浩歌待明月,曲尽已忘情。　黄鹤楼送孟浩然之广陵　故人西辞黄鹤楼,烟花三月下扬州。　孤帆远影碧空尽,唯见长江天际流。　春雪　飞雪带春风,裴回乱绕空。　君看似花处,偏在洛阳东。　代春怨　朝日残莺伴妾啼,开帘只见草萋萋。　庭前时有东风入,杨柳千条尽向西。　春日忆李白　白也诗无敌,飘然思不群。　清新庾开府,俊逸鲍参军。　渭北春天树,江东日暮云。　何时一樽酒,重与细论文。　春望　国破山河在,城春草木深。　感